laion/Wikipedia-Exotic huggingface dataset:
Julija Pajevska

Julija Pajevska (ukraina keeles Юлія Георгіївна Паєвська, hüüdnimi Taira; sündinud 19. detsembril 1968 Kiievis) on Ukraina vabatahtlik ja sõjaväemeedik. Pajevska töötas kuni 2014. aastani disainerina. Samuti tegeles ta aikidooga, on töötanud aikidootreenerina ja on ühtlasi olnud Ukraina aikidooföderatsiooni president. Meditsiini õppima ajendas teda enda sõnul just töö treenerina, kuna sport ja vigastused käivad käsikäes. Ta liitus detsembris 2013 meedikuna Euromaidaniga ja hakkas kasutama hüüdnime Taira. Pärast sõja puhkemist 2014. aastal tegutses ta sõjaväemeediku ja sõjaväemeditsiini õpetajana Donbassis, kus viibis kuni 2018. aastani. Sel ajal asutas ta vabatahtliku meditsiiniüksuse Taira Inglid ("Ангели Тайри"), mis ravis nii tsiviilisikutest kui ka sõjaväelastest haavatuid. 2018. aastal liitus ta Ukraina relvajõududega, tema üksus paiknes Mariupolis, kus ta juhtis 61. mobiilset hospitali. 2020. aastal ta demobiliseeriti, ent jätkas vabatahtliku parameedikuna. Pärast Venemaa täiemahulist sissetungi 2022. aastal jätkas ta meedikuna tegevust Mariupolis. 2021. aastal oli ta saanud kehakaamera, et jäädvustada oma tegevust dokumentaalsarja jaoks. 6. veebruarist kuni 10. märtsini 2022 salvestas ta 256 GB videoid. 15. märtsil andis ta piiramisrõngas Mariupolis mälukaardi Associated Pressi ajakirjanikule, kes selle linnast välja smugeldas. 16. märtsil 2022 langes Pajevska koos kiirabiauto juhiga Vene sõjaväelaste kätte vangi. Hiljem näidati teda korduvalt Venemaa propagandakanalites, ent Venemaa võimud ei tunnistanud tema vangis viibimist ja väitsid, et ei tea ta asukohta. Pajevska vabastati pärast kolmekuulist vangistust 17. juunil 2022. Teenistuse käigus sai Pajevska vigastada, mille tagajärjel paigaldati talle puusaproteesid. Vigastatud veteranina pidi ta võistlema 2020. aasta Invictus Gamesi mängudel ujumises ja vibulaskmises. Koroonapandeemia tõttu lükati spordivõistlus kaks aastat edasi, 2022. aasta aprilli. Vangistuses viibimise tõttu ei saanud Pajevska seega mängudel osaleda ja tema asemel võistles seal tema tütar Anna-Sofija Puzanova, kes võitis vibulaskmises pronksmedali. «Ангели» стріляють з лука: «Тайра» – учасниця Invictus Games 2020 Armyinform, 29. november 2019. Captive medic’s bodycam shows firsthand horror of Mariupol AP News, 19. mai 2022. Вона допомогла дістати з-під завалів 66 жінок, дітей, літніх людей. Історія парамедикині Тайри, яка потрапила у полон РФ Suspilne, 17. mai 2022. Українську волонтерку Тайру звільнили із полону Suspilne, 17. juuni 2022. Донька взятої в полон військами РФ української волонтерки завоювала медаль на "Іграх нескорених" tsn.ua, 18. aprill 2022. Anna-Sofia Puzanova Invictus Games'i tulemuste veebilehel.
Bolero

Bolero on võib viidata järgmistele artiklitele: Boolero, hispaania tants. Boléro, Maurice Raveli orkestriteos. Boolero, naiste riietusese (boolero-jakk)
Râmnicu Sărat

Râmnicu Sărat (varasemas kirjaviisis Rîmnicu Sărat, saksa keeles Rümnick või Rimnik) on linn Rumeenias Buzău maakonnas. Linn asub ajaloolises Munteenia piirkonnas, maakonnakeskusest Buzăust ligikaudu 31 km kirdes. Asulat on esmamainitud 1439. aastal. Râmnicu Sărati on ürikutes linnaks nimetatud esimest korda 1574. aastal. 2021 Romanian census Municipiul Râmnicu Sărat la Ramnicu Sarat
Mambo

Mambo on 1930.–1940. aastatel kujunenud Kuuba muusika- ja tantsustiil. Nimetus tähendab Haiti voodoo preestritari. Mambo ühendab Euroopa kontratantsu traditsiooni ja mustade haitilaste iseloomulikud aafrikapärased sünkopeeritud rütmid. 4/4 taktimõõdus mambo sai Ameerika Ühendriikides 1950. aastatel ülipopulaarseks seltskonnatantsuks, hiljem arenes sellest välja veidi lihtsam tšatša. Põhisammudes esimesel taktiosal liikumist ei ole, teisel on samm ette või taha, kolmandal kantakse keharaskus tagasi teisele jalale ning neljandal tuuakse jalg juurde. Mambole nagu mitmele muulegi Ladina-Ameerika tantsule on iseloomulik puusahööritus, mis kaasneb keharaskuse ühelt jalalt teisele viimisega.
Deep Water

"Deep Water" on mitme teose pealkiri: "Deep Water", Patricia Highsmithi romaan (1957) "Deep Water", 2006. aasta Briti dokumentaalfilm "Deep Water", 2016. aasta Austraalia telesari "Deep Water", 2019. aasta Briti telesari Deep Water on koht Lääne-Virginias.
Mart Vahtel

Mart Vahtel (sündinud 11. septembril 1953 Tallinnas) on eesti näitleja. Ta on lõpetanud 1971. aastal Tallinna 10. Keskkooli. Aastatel 1976–1983 töötas ta Ugala teatris. "Idioot" (Ptitsõh) "Lasud tuisus" (Hubert Tiider) "Abituriendid" (Aleksandr Ardashnikov) "Lood Viljandi paadimehe aegadest" (osaline) "Keegi ei tahtnud surra" (Apuokas) "Niskamäe Heta" (Jaakko) "Rops" (Rops) "See maailm või teine" (Arvo) "Otstustav hetk" (Kosta) "UFO-d" (Ljamin, restorani külastaja) "Ahvikäpp" (mister Sampson) "Kihnu Jõnn" (Lauri) "Nähtamatu" (Griffin) "Vari" (pastor, Kukulinna vaene) "Pühak ja patune" (kurat) "Jõgi voolab" (Eets) "Woyzeck" (õpipoiss, episoodid) "Maa (Õh-Mifi) inimene) (osaline) "Rahva sõda" (vahimees, Peeter Olander) "Jane Eyre" (Richard Mason) "Põhjas" (Medvedev)
Oued Amlil

Oued Amlil on linn Marokos Fès-Meknèsi piirkonnas Taza provintsis. Elanike arv oli 2014. aasta Maroko rahvaloenduse järgi 10 405. 1994. aasta Maroko rahvaloenduse järgi oli elanikke 6524, 2004. aasta Maroko rahvaloenduse järgi 8246. "Amlil" tähendab tamasikti keeles 'valge'. Linna nimi tähendab 'valge jõgi'. 2014 Moroccan census http://rgph2014.hcp.ma/file/166326/ "World Gazetteer". Originaali arhiivikoopia seisuga 5. detsember 2012.
IFK Göteborg

Idrottsföreningen Kamraterna Göteborg (ametlikult IFK Göteborg Fotboll) on Rootsi jalgpalliklubi, mis tegutseb Göteborgis. See mängib Rootsi kõrgliigas Allsvenskan. Klubi on asutatud 1904. aastal. Göteborg on tulnud Rootsi meistriks 18 korda, Rootsi praegune kõrgliiga Allsvenskan on võidetud 13 korda. Göteborgist on enam kordi Rootsi meistriks tulnud ainult Malmö FF. Esimest korda tuli Göteborg Rootsi meistriks 1908. aastal. Göteborg on tulnud Rootsi meistriks kõigil kümnenditel peale 1920., 1970. ja 2010. aastate. Rootsi kõrgliigas on Göteborg püsivalt mänginud alates 1977. aastast. Göteborgi kõige edukam periood oli 1982–1996, mil võideti 15 võimalikust Rootsi meistritiitlist kümme. Rootsi karikavõistlused on võidetud kaheksa korda ning karikavõitude arvestuses jagatakse AIK-iga teist kohta. 1982. ja 1987. aastal võitis Göteborg UEFA karika ning on sellega ainus Põhjamaade klubi, mis on võitnud UEFA ühe peamise klubide turniiri. UEFA karika võidu eest 1982. aastal valiti Göteborg rahvahääletusel Jerringi spordiauhinna võitjaks; Göteborg on ainus Rootsi jalgpalliklubi, mis on selle auhinna võitnud. Alates 2009. aastast on Göteborgi kodustaadion olnud Gamla Ullevi, mis mahutab 18 416 pealtvaatajat. Staadioni jagatakse Örgryte IS-i ja GAIS-iga. Göteborg on Rootsi kõige suurema toetajaskonnaga jalgpalliklubi. Göteborgi fänniorganisatsioon kannab nime Supporterklubben Änglarna. Seisuga 21. mai 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Rootsi meistrivõistlused Rootsi meister (18): 1908, 1910, 1918, 1934–35, 1941–42, 1957–58, 1969, 1982, 1983, 1984, 1987, 1990, 1991, 1993, 1994, 1995, 1996, 2007 Allsvenskan: Võidud (13): 1934–35, 1941–42, 1957–58, 1969, 1982, 1984, 1990, 1991, 1993, 1994, 1995, 1996, 2007 Svenska Cupen: Võidud (8): 1978–79, 1981–82, 1982–83, 1991, 2008, 2012–13, 2014–15, 2019–20 Svenska Supercupen: Võidud (1): 2008 UEFA karikas: Võidud (2): 1981–82, 1986–87 Euroopa karikas: Poolfinalist (2): 1985–86, 1992–93 Ametlik koduleht
Nikomachos

Nikomachos (Νικόμαχος) oli vanakreeka mütoloogias arstikunsti heeros. Nikomachos (Νικόμαχος) oli mitme ajaloolise isiku nimi: Nikomachos, terrakotakujukeste tegija (6. sajand eKr) Nikomachos Ateenast, tragöödiakirjanik (5. sajandi lõpp eKr) Nikomachos, äraostetav Ateena riigikirjutaja (suri 399 eKr) Nikomachos, Aristotelese isa (õilmitses umbes 375 eKr) Nikomachos, komöödiakirjanik (4. sajand eKr) Nikomachos, maalikunstnik (4. sajand eKr) Nikomachos, Aristotelese poeg (4. sajandi lõpp eKr) Nikomachos Gerasast, filosoof, matemaatik ja muusikateoreetik (2. sajand pKr) Nicomachus
Brookline

Brookline on vald USA-s Massachusettsi osariigis. See kuulub halduslikult Norfolki maakonna koosseisu, kuid paikneb eksklaavina Suffolki maakonna ja Middlesexi maakonna vahel. Läänes piirneb Brookline Newtoni linnaga, ülejäänud külgedelt Bostoniga. Elanike arv on 2020. aasta rahvaloenduse järgi 63 191. Aastal 2010 oli elanikke 58 732. Brookline asutati 1638. aastal. Algselt kandis see nime Muddy River ja oli osa Bostonist. Nime Brookline sai see 1705. aastal. Linnas tegutseb 1882. aastal asutatud spordiklubi The Country Club, mis on eelkõige tuntud golfiklubina. The Country Clubi golfiväljakul on peetud golfi suurvõistlusi alates 20. sajandi algusest. Brookline'is asub mitu maastikuarhitekti Frederick Law Olmstedi kavandatud linnaparki. Brookline'is sündis USA 35. president John F. Kennedy ja mitmed teised Kennedyte suguvõsa liikmed. John F. Kennedy lapsepõlvekodu võeti 1964. aastal muinsuskaitse alla. 1967. aastal kuulutati see ajaloolise tähtsusega paigaks (John Fitzgerald Kennedy National Historic Site). Praegu asub seal majamuuseum, mida haldab Rahvusparkide Teenistus. Alates 1987. aastast on Brookline'i sõpruslinn Quezalguaque Nicaraguas. 2020 United States Census, vaadatud 1.01.2022. John Fitzgerald Kennedy National Historic Site. nps.gov. Vaadatud 19.6.2022 Ametlik koduleht
Niet Molotoff

"Niet Molotoff" (Ei Molotoff) on Talvesõja ajal loodud Soome propaganda- ja sõjalaul, milles mõnitatakse riiki tunginud Nõukogude Liidu vägesid. Selle pealkiri viitab aastatel 1939–1949 Nõukogude Liidu välisministriks olnud Vjatšeslav Molotovile, keda võrreldakse Vene keisririigi ajal, täpsemalt aastatel 1898–1904 Soome kindralkuberneriks olnud venestaja Nikolai Bobrikoviga. Laulu refrään nimetab Molotovi suuremaks valetajaks kui Bobrikov. Laulu algseks esitajaks oli Matti Jurva, selle sõnad kirjutas Tatu Pekkarinen. Jurva salvestas laulu esimest korda 1942. aastal koos Kristalli-Tanssiorkesteriga George de Godzinsky dirigeerimisel. Laulu viisistas Robert von Essen. 2022. aastal, seoses Venemaa sissetungiga Ukrainasse, loodi laulu ukrainakeelne versioon nimega "Niet Vladimir", mis viitab Vladimir Putinile. "Njet Molotoff (siin: Niet Molotoff) (Soome, Finjandia, oli jälle Iivana)". Fono.fi (soome keeles). Vaadatud 19. juuni 2022.{{netiviide}}: CS1 hooldus: tundmatu keel (link) Halonen, Antti (16.07.2022). "Ukraina teki oman versionsa suomalaisesta tunnetusta sotalaulusta – kertosäkeessä tylyt terveiset Putinille". Iltalehti (soome).
1. kaardiväe tankiarmee

1. kaardiväe tankiarmee (vene keeles 1-я гвардейская танковая Краснознамённая армия) on Venemaa maaväe koosseisu kuuluv tankiväekoondis. Üksuse ajalugu ulatub 1942. aasta juulis Nõukogude Liidu Punaarmee koosseisus moodustatud 1. tankiarmeeni, mis reformeeriti 1944. aasta jaanuaris 1. kaardiväe tankiarmeeks. Armee võitles toona marssal Mihhail Katukovi juhtimisel Teise maailmasõja idarindel Saksamaa vastu, osaledes näiteks Stalingradi lahingus, Kurski lahingus, Kamnjanetsi-Podilskõi kotis, Lvivi-Sandomierzi ja Vistula-Odra pealetungides ning viimaks ka Berliini lahingus. Pärast sõda paiknes armee Ida-Saksamaal osana sealsest Nõukogude Liidu väegrupist. Pärast külma sõja lõppu ja sellest tingitud Nõukogude Liidu vägede väljaviimist paigutati armee ümber Smolenskisse ning saadeti 1999. aastal laiali. Armee taasmoodustati 2014. aastal toimunud sõjaväereformi raames. Armee üksused osalesid 2022. aastal toimunud Harkivi lahingus. 2. motolaskurdiviis 4. tankidiviis 47. tankidiviis 27. ükskik motolaskurbrigaad 96. üksik luurebrigaad 112. kaardiväe raketibrigaad Россия негласно создала гвардейскую танковую армию BBC 02.06.2015 (vaadatud: 30.09.2022) Mason Clark, George Barros, and Kateryna Stepanenko. RUSSIA-UKRAINE WARNING UPDATE: INITIAL RUSSIAN OFFENSIVE CAMPAIGN ASSESSMENT 24.02.2022 (vaadatud: 17.09.2022)  1. kaardiväe tankiarmee – pildid, videod ja helifailid Wikimedia Commonsis
Sinu uus sugulane

"Sinu uus sugulane" on Eesti dokumentaalsari. Sari tutvustab Eestis tuntud inimeste kujunemist nende esivanemate kaudu ning viib nad üllatuslikult kokku uute sugulastega, kelleks on kõigile tuntud inimesed. Sarja tootis ning seda näitab ETV. Esimene hooaeg oli eetris 2022. aasta veebruaris-märtsis, erandina oli eetris esimene saade 31. detsembril 2021. Sarja tegemist koos sarjale omaste üllatussugulastega tutvustati ETV saadetes "Hommik Anuga" ning "Ringvaade". Anna Pihl – autor, saatejuht Piret Priisaar – produtsent Märten Vaher – režissöör Epp Ehand – toimetaja Fred Puss – ajaloolane-konsultant "Anna Pihl rõhutas, et päris kõik eestlased ikkagi omavahel sugulased pole. "See saade ongi sellest, et me otsime toredaid seoseid, mille põhjal saab lugusid jutustada," ütles ta ja lisas, et ajalooteemad on teda alati huvitanud. "Mõnikord mõtled, kas tõesti on selline asi võimalik ja kuidas küll nii, kui tuleb veel ka see, kes kellega sugulane on, siis need emotsioonid seal võtteplatsil annavad ka endale energiat." Samuti selgitas Pihl, et oma saatesarjas "Sinu uus sugulane" räägivad nad vaid veresugulastest ning hõimlaseid arvesse ei võeta. "Eestis on sugulussidemete jälgede ajamise piir kuskil Põhjasõja kandis, sest enne seda polnud veel nii palju kirikuraamatuid, aga kui see sõda käis üle, siis pärast seda kõik muutus ja on päris täpsed jäljed." "Üldiselt on nii, et eestlased tahavad uskuda rohkem, et nad on mõisnike ja kuningaperedega seotud, pigem on selliseid parandusi Genisse tulnud teha, et neid sealt ära võtta, sest need pole päris tõele vastanud," mainis ta." Fred Puss "märkis, et see kogus arhiivimaterjale, mida inimesed saavad internetis igapäevaselt oma perekonna uurimiseks kasutada, mujal maailmas tänu [Eesti] rahvusarhiivi digiteeritud hingeloenditele ja kirikuraamatutele nii suur ei olegi kui Eestis. Geni usaldusväärsus samas on Pussi sõnul nii ja naa. Näiteks näitab see, et Reikop on sugulane Priit Võigemastiga, kuid Pussi sõnul kontroll tõestas, et nii see ei ole. "Võigemastid ja Reikopid on pärit ühest Viluvere külast, nad olid naabrid, aga veresugulased ei ole."" Eesti Rahvusringhäälingu projektipreemia 2022. Eesti filmi- ja teleauhind EFTA 2022 kategoorias "aasta uus tulija". Anna Pihl alustab ETV-s uue saatega “Sinu uus sugulane” (diktor.geenius.ee, 15.12.2021, vaadatud 20.06.2022). Anna Pihl saatest "Sinu uus sugulane": oma lugu puudutab inimest (menu.err.ee, 27.12.2021, vaadatud 20.06.2022). ETV saatesari "Sinu uus sugulane" viib kokku tuntud eestlased (menu.err.ee, 04.02.2022, vaadatud 20.06.2022). Vikerhommiku intervjuud (25.12.2021, vaadatud 20.06.2022). "Anu Välba uued sugulased on Piret Järvis, Teet Margna ja Mihkel Kärmas". menu.err.ee. 30.01.2022. Vaadatud 19.06.2022. "Marko Reikopi uus sugulane on Taavi Rõivas". menu.err.ee. 07.02.2022. Vaadatud 19.06.2022. "Eelmisel nädalal vaadati enim presidendi uusaastatervitust". menu.err.ee. 04.01.2022. Vaadatud 19.06.2022. "Eesti Rahvusringhääling tunnustas töötajaid kolleegipreemiatega". menu.err.ee. 01.06.2022. Vaadatud 20.06.2022. "EFTA: "Sinu uus sugulane" on aasta uus tulija". menu.err.ee. 16.09.2022. Vaadatud 19.12.2022.
Enterprise Center

Enterprise Center on spordihall USA-s Missouri osariigis Saint Louise kesklinnas. Enterprise Centeri ehitust alustati 1992. aastal ja hall avati 1994. aasta oktoobris. Alates 1995. aastast on see olnud NHL-is mängiva jäähokiklubi St. Louis Bluesi koduhall. Seal on peetud ka korvpallivõistlusi ja muid spordiüritusi ning kontserte. Jäähokimängude ajal mahutab hall 18 096 pealtvaatajat ja kontsertide ajal 22 000 pealtvaatajat. Enterprise Center on kandnud veel nimesid Kiel Center (1994–2000), Savvis Center (2000–2006) ja Scottrade Center (2006–2018). 2018. aastal läksid spordihalli nimeõigused üle valdusühingule Enterprise Holdings ning sellest alates on spordihalli nimi olnud Enterprise Center. Enterprise Centeri koduleht
Heikki-Rein Veromann

Heikki-Rein Veromann (sündinud 13. oktoobril 1960 Tartus) on eesti näitleja ja muusik. Ta lõpetas aastal 1980 Tartu 2. Keskkooli. Aastail 1985–1989 õppis Evald Hermaküla stuudios. Ta töötas 1980–1985 teatris Ugala. 1987–1989 oli Vanemuise teatri koorilaulja, hiljem tegutsenud vabatruppides, sealhulgas Tartu Lasteteatris. "Woyzeck" (episoodid) "Maa (Õh-Mifi) inimene" (osaline) "Laulan sõbraks öö ja päeva" (osaline) "Soome muinasjutud" (osaline) "Maa laulud" (osaline) "Rahva sõda" (episoodid) "Põhjas" (Lott) "Eesti muinasjutud" (osaline) "Mare ja ta poeg" (vahimees) "Juudit" (Pagoas) "Valge katk" (anomaatur) "Hamlet" (näitleja) "Kalevala kangelaslood" (Ilmarinen, jutustaja) Tema isa oli ornitoloog Heinrich Veromann ja ema Siiri Veromann, ta vend on bioloog Peeter Veromann.
Gila River Arena

Gila River Arena (aastatel 2003–2006 Glendale Arena ja (2006–2014 Jobing.com Arena) on mitmeotstarbeline meelelahutusareen USA-s Arizona osariigis Glendale'is. See asub Glendale'i meelelahutus- ja ostupiirkonnas Westgate Entertainment District. Gila River Arena avati 2003. aasta detsembris. Aastatel 2003–2022 oli Gila River Arena National Hockey League'i (NHL) jäähokiklubi Arizona Coyotesi koduhall. Gila River Arena koduleht
Scotiabank Arena

Scotiabank Arena (prantsuse: Aréna Scotiabank), varem tuntud kui Air Canada Centre (ACC), on mitmeotstarbeline areen, mis asub Kanadas Toronto kesklinna South Core'i linnaosas Bay Streetil. See on National Basketball Associationi (NBA) korvpalliklubi Toronto Raptorsi ja National Hockey League'i (NHL) jäähokiklubi Toronto Maple Leafsi koduhall. Lisaks peavad areenil aeg-ajalt mänge American Hockey League'is (AHL) mängiva Maple Leafsi tütarklubi Toronto Marlies ja NBA G League'is mängiva Raptorsi tütarklubi Raptors 905. Areenil on asunud varem ka Arena Football League'i (AFL) klubi Toronto Phantomsi (2001–2020) ja National Lacrosse League'i (NLL) klubi Toronto Rocki (2001–2002) koduväljakud. Scotiabank Arena korraldab ka muid üritusi, nagu kontserdid, poliitilised konverentsid ja videomängude võistlused. Praegune Scotiabank Arena valmis 1999. aastal. Enne seda asus selle kohal aastatel 1946–1994 Canada Posti postihoone. Scotiabank Arena pindala on 61 780,5 ruutmeetrit. See kuulub ettevõttele Maple Leaf Sports & Entertainment Ltd. (MLSE), kes seda ka haldab. Samale kontsernile kuuluvad Leafs ja Raptors ning nende vastavad tütarklubid. Korvpallimängude ajal mahutab Scotiabank Arena kuni 20 511 pealtvaatajat, jäähokimängude ajal kuni 20 270 pealtvaatajat ja kontsertide ajal 19 800 pealtvaatajat. Praeguse nime sai Scotiabank Arena 2018. aastal, kui selle nimeõigused läksid Air Canadalt 800 miljoni dollari eest 20 aastaks pangandusettevõtele Scotiabank. Scotiabank Arena koduleht
Barclays Center

Barclays Center on spordihall New Yorgi Brooklyni linnaosas. Barclays Center on alates 2012. aastast NBA korvpalliklubi Brooklyn Netsi ja Long Islandi Ülikooli korvpallimeeskonna ning alates 2021. aastast WNBA korvpalliklubi New York Liberty koduhall. Aastatel 2015–2020 oli see lisaks NHLi jäähokiklubi New York Islanders koduhall. Barclays Centeris peetud teisigi spordivõistlusi, sealhulgas poksis, sportlikus vabavõitluses ja võimlemises. Lisaks toimuvad Barclays Centeris regulaarselt muusikakontserdid. Barclays Centeri ehitust alustati 2010. aastal ja see valmis 2012. aastal. Korvpallimängude ajal mahutab Barclays Center 17 732 pealtvaatajat ja kontsertide ajal 17 000 pealtvaatajat. Barclays Centeri nimeõigused soetas 2009. aastal 200 miljoni dollari eest Briti rahvusvaheline investeerimispank ja finantsteenuste ettevõte Barclays. "Barclays Center makes it official". nypost.com. 8.8.2012. Vaadatud 20.6.2022 Barclays Centeri koduleht
Broadway meloodia

"Broadway meloodia" ("The Broadway Melody") on 1929. aasta Ameerika Ühendriikide muusikalfilm, mille produtseerisid Irving Thalberg ja Lawrence Weingarten, lavastas William A. Wellman ja levitas Metro-Goldwyn-Mayer. Peaosades mängivad Charles King, Anita Page ja Bessie Love. Tegemist oli esimese helifilmiga, mis võitis parima filmi Oscari. Bessi Love nomineeriti parima naispeaosatäitja Oscarile. Anita Page – Queenie Mahoney Bessie Love – Harriet "Hank" Mahoney Charles King – Eddie Kearns Jed Prouty – onu Jed Kenneth Thomson – Jacques Warriner Edward Dillon – lavajuht Mary Doran – blond Flo Eddie Kane – Zanfield J. Emmett Beck – Babe Hatrick Marshall Ruth – Stew Drew Demarest – Turpe James Gleason – muusikakirjastaja (tiitrites mainimata) Hess, Earl J. ja Dabholkar, Pratibha A. (2009). Singin' in the Rain: The Making of an American Masterpiece (inglise). Lawrence, Kansas, USA: University Press of Kansas. Lk 6–7. ISBN 978-0-7006-1656-5.{{raamatuviide}}: CS1 hooldus: mitu nime: autorite loend (link) Ambos, M., toim (19. juuli 1932). ""Broadway meloodia"". Narva, Salme 5: Põhja Kodu. Vaadatud 20. juuni 2022.{{netiviide}}: CS1 hooldus: koht sisaldab numbrit (link) "Broadway meloodia" filmiarvustuste lehel Rotten Tomatoes (inglise) "Broadway meloodia" andmekogus IMDb (inglise)
Kohvifilter

Kohvifilter on kohvi valmistamisel kasutatav filter, mille eesmärgiks on vältida kohvipulbri sattumist kohvijoogi sisse. Valmistatakse nii korduvkasutatavaid metallist või portselanist filtreid kui ka ühekordseid filterpaberist filtreid.
Patrick Sanders

Sir Patrick Nicholas Yardley Monrad Sanders (sündinud 6. aprillil 1966 Tidworthis) on Briti sõjaväelane, kindral, Suurbritannia maaväe peastaabi ülem alates 2022. aasta juunist. "Chief of the General Staff". British Army. George Bowden (19. juuni 2022). "New UK Army chief issues Russia rallying cry". bbc.com (inglise). BBC News. Vaadatud 20. juunil 2022.  Patrick Sanders – pildid, videod ja helifailid Wikimedia Commonsis
David

David on mehenimi. Nimi pärineb kuningas Taaveti nimest. 2022. aasta 1. jaanuari seisuga oli see Eestis populaarsuselt 174. mehenimi. 1. jaanuari 2022 seisuga oli Eestis eesnimi David 939 mehel. David oli keskmiselt 17 aasta vanune (mediaanvanus oli 11). Kõige populaarsem oli eesnimi David vanuserühmas 0–4, kus neid oli 10 000 inimese kohta 28,13. David, Walesi piiskop, katoliku pühak David, Bulgaaria kuningas David Bowie David Hume David Lewis David Vseviov ... https://www.stat.ee/nimed/David (vaadatud 20.06.2022) David statistikaameti andmebaasis
Kivilõppe

Kivilõppe on küla Viljandi maakonnas Viljandi vallas, Võrtsjärve läänekaldal. Aastatel 1991–2017 (kuni Eesti omavalitsuste haldusreformini) asus küla Tarvastu vallas. Idas piirneb küla Võrtsjärvega, lõunas Järveküla voorelise maastikuga, põhjas Nälgu sooga ja läänes Soe külaga. Seal asendub põhja poolt tulles Võrtsjärve kivirohke kaldajoon liivase ja mudase kaldaga. Kivilõppel on sündinud helilooja ja dirigent Juhan Simm ning tema näitlejast vend Ants Simm, kes on ka maetud seal asuvale Simmi talu kalmistule. Kivilõppe Kalevipoja kivi Kivilõppe Vanapagana kivi Maa-amet, vaadatud 21.11.2020. Statistikaameti statistika andmebaas, vaadatud 8.06.2024. Eesti haldus- ja asustusjaotuse klassifikaator, vaadatud 9.06.2014.
Marksismi-leninismi õhtuülikool

Marksismi-leninismi õhtuülikool (vene keeles вечерний университет марксизма-ленинизма) oli Nõukogude Liidu kommunistliku partei ideoloogiline haridusasutus Eesti NSVs. Õppetööd marksismi-leninismi õhtuülikoolis kajastab 1940. aasta ringvaade "Nõukogude Eesti" nr 10, õhtuülikooli avamisest Tallinnas teatati ajakirjanduse vahendusel 1945. aasta 5. veebruaril. Õhtuülikool tegutses EKP linnakomitee juures, õppetöö hakkas toimuma ajalooteaduskonnas ja majandusteaduskonnas üks kord nädalas nelja tunni vältel. Tartus avati samadel alustel marksismi-leninismi õhtuülikool 1946. aasta 7. märtsil.